Diari Oficial de la Generalitat Valenciana


Sumari del DOGV 7697, del 14-01-2016 (2015/10583)

RESOLUCIÓ de 14 de desembre de 2015, de la Direcció General d'Habitatge, Rehabilitació i Regeneració Urbana, de la convocatòria per a la concessió d'ajudes per al foment de ciutats sostenibles convocades mitjançant l'Ordre 6/2015, de 24 de març, de la Conselleria d'Infraestructures, Territori i Medi Ambient.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7697

Data del DOGV
:   14-01-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/10469


Data del document
:   14-12-2015

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * ajuda pública

RESOLUCIÓ de 14 de desembre de 2015, de la Direcció General d'Habitatge, Rehabilitació i Regeneració Urbana, de la convocatòria per a la concessió d'ajudes per al foment de ciutats sostenibles convocades mitjançant l'Ordre 6/2015, de 24 de març, de la Conselleria d'Infraestructures, Territori i Medi Ambient. [2015/10581]  
Vistes les sol·licituds presentades, i vistos els antecedents que consten en la Direcció General d'Habitatge, Rehabilitació i Regeneració Urbana, que es basen en els següents antecedents de fet:  
1. L'Ordre 6/2015, de 24 de març, de la Conselleria d'Infraestructures, Territori i Medi Ambient, per la qual s'aproven les bases reguladores del Programa per al foment de ciutats sostenibles i competitives per al període 2013-2016, i es convoquen les ajudes per a l'exercici 2015 va ser publicada en el DOCV núm. 7496, de 31 de març.  
Per a això s'ha habilitat a través de l'esmentada ordre el procediment de concurrència competitiva a seguir, a què poden concórrer les administracions públiques, les persones propietàries úniques d'edificis d'habitatges, les comunitats de propietaris, les agrupacions de comunitats de propietaris, i els consorcis i ens associatius de gestió, que complisquen les condicions que en les bases reguladores s'estableixen.  
  
2. D'acord amb el que estableix l'article 4 de l'Ordre 6/2015, de 24 de març, el termini per a presentar les sol·licituds es va fixar en tres mesos, comptador des de l'endemà de la publicació, per la qual cosa l'esmentat termini es va iniciar el dia 1 d'abril de 2015 i va finalitzar el dia 30 de juny de 2015.  
3. Les sol·licituds donades d'alta fins a la data ascendeixen a 15. Revisada la documentació presentada, requerits, si és el cas, aquells expedients que es trobaven incomplets i després de les comprovacions oportunes, hi ha 2 sol·licituds que han aportat la documentació completa, compleixen els requisits establits en l'Ordre 6/2015, de 24 de març, i es troben en disposició de ser ateses tal com estableixen les bases que regulen la convocatòria per a l'any 2015 de les ajudes per al foment de ciutats sostenibles i competitives.  
4. Reunit l'òrgan col·legiat integrat pel subdirector general d'Habitatge i Regeneració Urbana, el cap del Servei de Planificació Econòmica i Regeneració Urbana, el cap del Servei de Coordinació d'Habitatge, els caps dels serveis territorials d'Habitatge i Rehabilitació d'Alacant i València, així com la directora territorial de la Conselleria d'Habitatge, Obres Públiques i Vertebració del Territori de Castelló, segons el que preveu la base deu de l'annex I de l'ordre referida, i la resolució de data 4 d'agost de 2015 del director general d'Habitatge, Rehabilitació i Regeneració Urbana per la qual s'assignen les competències de la direcció del servei territorial a la directora territorial de Castelló, a fi d'avaluar les sol·licituds presentades, adjuntant-se l'acta de la reunió en què es proposa la relació dels beneficiaris d'ajudes, així com la de les sol·licituds desestimades.  
  
Fonaments de dret  
1. Competència. És competent per a resoldre el director general d'Habitatge, Rehabilitació i Regeneració Urbana, d'acord amb el que estableix la base dotze de l'Ordre 6/2015, de 24 de març, de la Conselleria d'Infraestructures, Territori i Medi Ambient, per les quals s'aproven les bases reguladores del Programa per al foment de ciutats sostenibles i competitives per al període 2013-2016, i es convoquen les ajudes per a l'exercici 2015, i l'article 9 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori.  
Resolc:  
  
Primer  
Concedir a càrrec de l'aplicació pressupostària 45.70.15.29171.89567 de la línia T0304 «Pla d'habitatge» les ajudes sol·licitades per al Programa per al foment de ciutats sostenibles i competitives regulades en l'Ordre 6/2015, de 24 de març per un import de 987.200 - (nou-cents huitanta-set mil dos-cents euros) als dos expedients corresponents als beneficiaris que han acreditat el compliment dels requisits i dels quals s'ha comprovat el compliment de les seues obligacions fiscals, tributàries i amb la Seguretat Social i que figuren en el llistat següent:  
  
  
Sol·licitant Total subvenció Domicili  
Ajuntament de Cocentaina 510.000 - Pl. La Vila, 1  
03459 Cocentaina (Alacant)  
Ajuntament de Quart de Poblet 477.200 - Pl. País Valencià, 1  
46915 Quart de Poblet (València)  
  
  
La convocatòria de les ajudes regulades en aquesta Ordre 6/2015 queda emmarcada dins de l'àmbit de finançament procedent del Ministeri de Foment, en virtut del conveni bilateral subscrit el 14 d'octubre de 2014, entre l'esmentat Ministeri i la Generalitat per al desenvolupament a la Comunitat Valenciana del Pla Estatal 2013-2016. La clàusula setena del conveni esmentat estableix que les actuacions finançades al si del programa de foment de ciutats sostenibles i competitives requerirà amb caràcter previ al desenvolupament d'aquestes, la subscripció d'un acord bilateral. Una vegada seleccionades les actuacions subvencionables per mitjà d'un règim de concurrència competitiva, quedarà per tant, condicionat el finançament de la present convocatòria a la subscripció de l'esmentat acord.  
De conformitat amb el que estableixen les bases de la convocatòria, per a l'abonament de la subvenció la part beneficiària haurà d'aportar amb anterioritat al 31 d'octubre de 2016, les factures de la intervenció pel total de la subvenció i resta de la documentació esmentada en la base dotze, i així mateix haurà de complir la resta de requisits, obligacions i responsabilitats assenyalades en les bases regulades per l'Ordre 6/2015, de 24 de març, aportant per a això la documentació que li siga requerida.  
  
  
Segon  
Desestimar les sol·licituds que s'indiquen a continuació per incomplir els requisits establits en les bases de la convocatòria, o no haver aportat la documentació requerida en termini, indicant-se el motiu pel qual la sol·licitud ha sigut desestimada.  
1. Base 5.a. Tipus i quantia de les ajudes  
L'import de l'ajuda s'obtindrà pel nombre d'habitatges en què es duguen a terme actuacions de rehabilitació o construcció en substitució d'habitatge demolit.  
  
Sol·licitant DNI/NIF/NIE Domicili  
Ajuntament de Sagunt J-9414080I C/ Autonomia, 2.  
46166 Sagunt (València)  
Ajuntament d'Aras de los Olmos B-491261D Plaça Placeta, 6  
46458 Aras de los Olmos (València)  
Ajuntament de Cheste C-7966913G Plaça Dr. Cajal, 1  
46192 Cheste (València)  
Ajuntament de Mislata W-7820844C Plaça de la Constitució, 8  
46263 Mislata (València)  
Ajuntament de Montserrat O-1335723C Pl. Església, 1  
46393 Montserrat (València)  
Ajuntament de Mutxamel N-0936111S Av. Carlos Soler, 46  
03825 Mutxamel (Alacant)  
Ajuntament de Quartell J-9632663D Pl. Espanya, 3  
46170 Quartell (València)  
Ajuntament de Sot de Chera F-1724444A Av. Pera, 9  
46527 Sot de Chera (València)  
  
  
  
2. Base 2.a. Actuacions subvencionables: obres de rehabilitació no enquadrades en les línies temàtiques o en edificis dotacionals.  
  
Juan Ramón Felix Tortajada 10136678P Urb. Tancat de l'Alter, 71-1  
46186 Picassent (València)  
Salvador Aviñó Chanza 14869558L C/ Silla, 19  
46545 Alcàsser (València)  
Ajuntament de Piles Q-3715376P Pl. Pare Pons, 2  
46811 Piles (València)  
Ajuntament de Vilafamés Q-2937400P Pl. Ajuntament, 1  
12929 Vilafamés (Castelló)  
  
  
  
3. Base 6a. 2.a. No s'aporta la documentació requerida.  
  
Ajuntament d'Alcoi I-8298832I Pl. d'Espanya, 1  
03028 Alcoi (Alacant)  
  
  
  
Contra la present resolució, que posa fi a la via administrativa, es pot interposar potestativament recurs de reposició davant de la consellera d'Habitatge, Obres Públiques i Vertebració del Territori, en el termini d'un mes comptat des de l'endemà de la notificació, de conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, o bé, directament recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptat des de l'endemà de la notificació, de conformitat amb el que estableixen els articles 10, 14 i 46 de la Llei reguladora de la jurisdicció contenciosa administrativa.  
  
València, 14 de desembre de 2015. El director general d'Habitatge, Rehabilitació i Regeneració Urbana: Alberto Sanchis Cuesta.